Sana:2-sentabr.2019-yil

Mavzu: **Jonajon O’zbekistonim,mangu bo’l omon!**

**Darsning maqsadi:**
**a) ta’limiy maqsad:**o‘quvchilarga mustaqilligimizning 28 yillik tarixi, buguni, ertasi haqida ma’lumot berish, istiqlol davrida erishilgan yutuqlar
va ularning ahamiyati haqida bilim, ko‘nikma va malakalarni shakllantirish;
**b) tarbiyaviy maqsad:**o‘quvchilarni kelajagimiz egalari, ajdodlarga munosib vorislar qilib tarbiyalash;
**d) rivojlantiruvchi maqsad:**o‘quvchilar qalbiga bilimli, ma’naviyatli, ma’rifatli, komil insonlar bo‘lib yetishish hissini singdirish.

***Tayanch kompetensiya elementlari****:*

***Axborotlar bilan ishlash kompetensiyasi:****televizor, radio,telefon orqa berilgan xabarlarni gapirib bera olish.*

***O’z-o’zini rivojlantirish kompetensiyasi:*** *kattalarni hurmat qilish, ularning nasihatiga amal qilish, jamoat joylarga o’zini tuta bilish.*

***Milliy va umummadaniy kompetensiyasi:*** *milliy bayramlarni, milliy qadriyatlarni, o’zi yashab turgan tarixiy obidalarni bilish va bir-biridan farqlash.*

**Dars turi:**yangi bilim beruvchi.
**Darsda foydalaniladigan usullar:**«Aqliy hujum», «Klaster», «Sinkveyn», «Zinama-zina», test topshirig‘i.
**Dars jihozi:**monitor, videolavhalar, Vatanimizning siyosiy xaritasi, Prezident asarlari, Abdulla Oripov, Muhammad Yusuf, Iqbol Mirzo, Sirojiddin Sayyid, Munavvara Usmonovalarning she’riy
to‘plamlari.
**Darsning shiori: Jonajon O’zbekistonim,mangu bo’l omon!**

 **Darsning borishi:**
**I. Tashkiliy qism.**
O‘quvchilar va sinf xonasining darsga tayyorligi ko‘zdan kechiriladi, davomat, tozalik aniqlanadi,navbatchi axboroti tinglanadi.
**II. Yangi mavzu bayoni.**
**O‘qituvchi:**Ajdodlarimizning azaliy orzusi usha lib, yurtimiz mustaqillikni qo‘lga kiritganiga ham 28 yil to‘ldi. Mustaqillik tufayli milliy urf-odatlarimiz, an’analarimiz qayta tiklandi, tilimizga Davlat tili maqomi berildi, o‘z madhiyamiz, gerbimiz, bayrog‘imiz, konstitutsiyamizga ega bo‘ldik, qadimiy
qadamjolari miz, buyuk ajdodlarimizning tabarruk nomlari qayta tiklandi, yurtimiz jahonga yuz tutdi. Istiqlol tufayli yurtimizning har bir go‘shasi,
hatto eng chekka qishloqlar ham bunyodkorlik, obodonchilik, ulkan qurilish ishlari natijasida o‘zgacha qiyofa kasb etdi. Yosh avlodga nisbatan
g‘amxo‘rlik, e’tibor kuchaydi. Yurtboshimiz ta’kidlaganidek: «Bizning eng katta boyligimiz bu xalqimiz, yoshlarimizdir». Shunday ekan, siz, aziz o‘quvchi lar, yaratilgan imkoniyatlardan unumli va o‘rinli
foydalanishingiz, mustaqillikning qadriga yetadigan, uni asrab-avaylaydigan, Vatan ravnaqi yo‘lida xizmat qiladigan fi doyi va jonkuyar farzandlar bo‘lib voyaga yetishingiz shart!
**Vatan madhi**
*Kimga dasht boshpana, kimgadir gulzor,*
*Har kimning sig‘ingan sajdagohi bor.*
*Har hovuch tuprog‘i ko‘zga to‘tiyo,*
*Biz uchun qadrdon shu aziz diyor.*
*O‘ping, ko‘zingizga suring tuprog‘in,*
*Har so‘zin muqaddas duodek seving.*
*Qadang yuraklarga millat bayrog‘in,*
*Vatanni Najmiddin Kubrodek seving.*
*Ko‘nglimning gavhari shu aziz maskan,*
*Fidodir hamisha unga jon-u tan.*
*Otalar himmatin yodi mash’ali,*
*Onalar oq suti hurmati – Vatan.*
*O‘ping, ko‘zingizga suring tuprog‘in,*
*Har so‘zin muqaddas duodek seving.*
*Qadang yuraklarga millat bayrog‘in*
*Vatanni Najmiddin Kubrodek seving.*
*(*Muhammad Yusuf*)*
*(Bu paytda monitor orqali yurtimizda ro‘y berayotgan o‘zgarishlar, erishilgan yutuqlar, yangi qurilgan ishlab chiqarish korxonalari, namunaviy tipda qurilgan uy-joy binolari, yurtimizdagi muqad das qadamjolar aks etgan videolavha namoyish etilib turiladi.)*
Sinf o‘quvchilari «Kelajak», «Omad», «Bilimdon» va «Zukko» guruhlariga bo‘linadi. Har bir guruhga alohida topshiriq beriladi:
«**Kelajak**» **guruhiga:**Mustaqillikdan so‘ng yurtimizda ro‘y bergan o‘zgarishlar haqida gapiring.
«**Omad**» **guruhiga:**Bugungi kunda yurtimizda
yoshlarga ko‘rsatilayotgan e’tibor haqida gapiring.
«**Bilimdon**» **guruhiga:**Mamlakatimizda bugungi kunda kuzatilayotgan iqtisodiy rivojlanish haqida so‘zlab bering.
«**Zukko**» **guruhiga:**Davlat ramzlari haqida ma’lumot bering.
Guruhlarning bergan javoblari umumlashtirilib,
eng faol guruh rag‘bat kartochkasini qo‘lga kiritadi.

So‘ng Vatan so‘zining ma’nosi **«Klaster»**usulida
guruhlar tomonidan ta’rifl anadi.
Darsning keyingi bosqichida mustaqillik yillarida
ta’lim sohasida ro‘y bergan o‘zgarishlar haqida suhbatlashiladi.
«**Kelajak**» **guruhi:**1995-yil o‘zbek tilining lotin yozuviga asoslangan asosiy imlo qoidalarini tasdiqlash haqidagi qaror qabul qilindi.
«**Omad**» **guruhi:**1997-yil «Kadrlar tayyorlash milliy dasturi» va «Ta’lim to‘g‘risida»gi qonun qabul qilindi.
«**Bilimdon**» **guruhi: 11** yillik umumiy ta’lim hamda 2 yillik o‘rta maxsus kasb-hunar ta’lim bo‘g‘ini joriy etildi.
«**Zukko**» **guruhi:**Yurtimizning chekka qishloqlarida ham zamonaviy, qulay sport komplekslari barpo etildi.
**O‘qituvchi:**Mustaqillikning ilk kunlaridanoq mamlakatimizda maktab ta’limiga alohida e’tibor qaratildi. Ta’lim tizimiga kuchli mutaxassislarni jalb etish, o‘qituvchilarning mehnat sharoitlarini takomillashtirish,
o‘quvchiga shaxs sifatida yondashish bugungi kunning eng dolzarb talablaridan biriga aylandi. Chet tillarni o‘qitishga e’tibor kuchaytirildi.
*Alp o‘g‘lonlar o‘lkasi bu ko‘hna Turon,*
*Qalqonlari, qanotlari, ilm istang.*
*Yarim jahon bunyod etgan Sohibqiron,*
*Alisherning avlodlari, ilm istang!*
Shundan so‘ng guruhlar «**Sinkveyn**» usulidan
foydalanib berilgan so‘zlardan gap tuzishlari kerak
bo‘ladi. Belgilangan muddat ichida eng ko‘p gap
tuzgan guruh rag‘bat kartochkasini qo‘lga kiritadi.
**III. Mustahkamlash.**
Guruhlarga **«Zinama-zina**» usulidagi o‘yin taklif etiladi. O‘yin shartiga ko‘ra mustaqillik yillarida xalqimiz qo‘lga kiritgan yutuqlar va shu orqali
nutqimizga kirib kelgan yangi so‘zlar aytilishi,
navbatdagi o‘quvchi ushbu so‘zning oxirgi harfi ga
mos so‘z topishi, ya’ni bahr-u bayt shaklida zinalardan ko‘tarilish talab etiladi. Bu usul o‘quvchidan
topqirlik, ziyraklik, bilimdonlikni talab etadi.
**1-zina:**«Afrosiyob».
**2-zina:**Bank.
**3-zina:**Kredit.
**4-zina:**Test.
**5-zina:**Tovar.
**6-zina:**Raqobatbardosh.
**7-zina:**Shou-biznes.
**8-zina:**Smartfon.
**9-zina:**Noutbuk.
**10-zina:**Kollej.
**11-zina:**«Jip».
**12-zina:**Portfolio.
**13-zina:**Ofi s.
**14-zina:**Sajdagoh.
**15-zina:**Hamyurt.
**16-zina:**Ta’minot.
**17-zina:**Tajriba-sinov.
**18-zina:**Valyuta.
**19-zina:**Abonent.
**20-zina:**Taqdimot.
**21-zina:**Tijorat.
**22-zina:**Tomizgich.
**23-zina:**Chanqovbosdi.
**24-zina:**Internet.
**25-zina:**Turonzamin.
So‘ng monitor orqali test topshirig‘i beriladi:
1. O‘zbekiston Respublikasining Davlat madhiyasi kim tomonidan yozilgan?
A) Erkin Vohidov
B) Abdulla Oripov
C) Xurshid Davron
D) Usmon Azimov
2. O‘zbekiston Respublikasining Konstitutsiyasi qachon qabul qilingan?
A) 1991-yil
B) 1992-yil
C) 1993-yil
D) 1994-yil
3. O‘zbek tiliga Davlat tili maqomi berilgan
sanani aniqlang.
A) 1990-yil 20 oktabr
B) 1989-yil 21-oktabr
C) 1991-yil 2-sentabr
D) 1992-yil 1-sentabr
4. Birinchi o‘zbek professori, qomusiy bilimlar
sohibi…
A) Fayzulla Xo‘jayev
B) Akmal Ikromov
C) Mahmudxo‘ja Behbudiy
D) Abdurauf Fitrat
5. «Fitrat» so‘zining ma’nosi?
A) baxt, saodat
B) odob, andisha
C) tug‘ma iste’dod
D) uchqur tulpor
6. Abdulhamid Sulaymon o‘g‘li Cho‘lpon ijodiga
berilgan to‘g‘ri bahoni toping.
A) O‘zbek adabiyotini yangi janrlar bilan boyitdi
B) Zamonaviy tarjima maktabini yaratdi
C) She’riyatga yangicha ruh olib kirdi
D) A va B javoblar to‘g‘ri
7. Cho‘lpon taxallusi berilmagan javobni belgilang.
A) Mirza qalandar
B) Qalandar
C) Andijonlik
D) Mirza Andijoniy
8. 2016-yilda Birinchi Prezidentimiz tomonidan yaratilgan asar…
A) Yuksak ma’naviyat – yengilmas kuch
B) Bizdan ozod va obod Vatan qolsin
C) O‘zbekiston mustaqillikka erishish ostonasida: xavfsizlikka tahdid, barqarorlik shartlari, taraq qiyot kafolatlari
D) Ona yurtimiz baxt-u iqboli va buyuk kelajagi
yo‘lida xizmat qilish – eng oliy saodatdir
**IV. Baholash va rag‘batlantirish.**
Guruhlarning dars davomida to‘plagan rag‘bat
kartochkalari hisoblanib, g‘olib guruh e’lon qilinadi. Eng faol guruh hamda o‘quvchilar aniqlanib,
rag‘batlantiriladi. O‘quvchilar darsda ishtirokiga
ko‘ra baholanadi.
**V. Uyga vazifa.**
1. «Yurtim mustaqilligiga qo‘shgan mening hissam» mavzusida insho yozib kelish.
2. Mustaqillik tarannum etilgan Vatan haqidagi
she’rlardan namuna yod olish.